Exelsa

Exelsa u Xelsa (Gelsa en castellano y oficialment) ye una villa y municipio aragonés de la provincia de Zaragoza, situato en la Ribera Baixa de l'Ebro. Fa parte de lo partiu chudicial de Zaragoza.

La suya población ye de 1.174 habitants (2011), en una superficie de 72,04 km², con una densidat de población de 16,30 hab/km².

 Cheografía 
Ye situato chunto a lo río Ebro, en la marguin ezquierda u norte, a 147 metros d'altaria sobre lo ran de la mar y a una distancia de 42 km de la ciudat de Zaragoza, la capital de la suya provincia y d'Aragón.

 Mugas 
Lo suyo termin municipal muga a lo norte con Pina d'Ebro; a l'este con Sastago; a lo sud con Viliella d'Ebro; y a l'ueste con Quinto.

  Pina d'Ebro  Quinto 50px Sastago  Viliella d'Ebro 

 Historia 
Lo feito que trobemos apedecamientos romanos y una losa dedicata a la diosa Obana mos fa pensar que a ciudat romana de Lepida Celsa plegase ta l'actual Xelsa y no nomás estase que en lo términ de Viliella d'Ebro a on trobamos lo principal chacimiento.

Lo 17 de chinero de 1301, lo rei Chaime II y los calatravos de la Comanda d'Alcanyiz se cambian Exelsa y lo castiello de Bexix, que pasa a lo rei:

 Toponimia 
Lo toponimo Exelsa puede tener relación con la colonia romana Lepida Celsa. Pareixe una evolución de Celsa con Ex debant como en Ex Sarmentu > Xarmiento. En un texto medieval de los sieglos XII-XIII sale como Exelsa y Excelsa. En un documento de l'Archivo de la Corona d'Aragón de 1431 en aragonés, confirmato por atro de 1432 en latín, s'escribe Xielsa chunto con atras posesions de los Luna que lo rei Pero IV cede en 1383 a Ferrer de Lanuza.

En la Cronicas de los Chueces de Teruel s'escribe Exielsa en un feito relativo a 1348:
{{Cita|fendo estas execuziones don Pero Cornel qui era de la hunion, fuese con partida de los de Çaragoza a Exielsa crebó las ayoras talló la huerta, de Villena, qui era del dito don Lope; los que eran dentro Exielsa mataron; fueron grandes gentes de los de Caragoza que en barcas los puyaron Ebro asuso.}}

Tamién s'escribe Xielsa en lo Fogache de 1495.

En lo sieglo XVII s'escribe Xelsa.

En toponimia menor destaca lo pilón de las Lebatas y lo Varello Cochín, con la perda de la -o final u apocope, que yera mas común en l'aragonés d'antesmás.

 Demografía 

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 Partido Popular       4 4 5 Partido de los Socialistas de Aragón       5 5 4 Total             9 9 9

 Alcaldes 
 Lista d'alcaldes Lechislatura Nombre Partiu politico1979–1983Luis Pablo Borraz Falcón Independient1983–1987Manuel Gil FalcónPSOE1987–1991José Roche FalcónPAR1991–1995José Borraz BlascoPSOE1995–1999Manuel Agenjo PereaPartido Popular1999–2003Mariano Catalán SalinasPartido Popular2003–2007 Francisca de la Torre Giménez PSOE2007–2011 Francisca de la Torre Giménez PSOE2011–2015 José Miguel Almorín Roche Partido Popular2015–2019 Francisca de la Torre Giménez  Todos los alcaldes de la provincia de Zaragoza. PSOE2019–2023  2023–2027 Maria Isabel Alvarez Seron  Consulta el listado de alcaldes que han sido proclamados en Aragón en Heraldo de Aragón TRABAJANDO POR GELSA

 Molimentos 
 Ilesia parroquial de Sant Per Apóstol. Se i conserva o retablo mayor d'o monesterio d'a Purisma Concepción.
 Ermita de la Virchen d'el Buen Succeso.
 Monasterio de la Purisma Concepción y de la Santa Espina, feito con piedras de l'antiga Lepida Celsa''. Gelsa en la Gran Enciclopedia Aragonesa.

 Fiestas 
 Sant Per Mártir, 29 d'abril.
 Sant Isidro Labrador, 15 de mayo.
 Virchen d'el Buen Succeso, 8-10 de setiembre.

 Vinclos externos 

 Pachina web oficial municipal de Gelsa.

 Referencias 

*